ระเบียบกรมการขนส่งทางบกระเบียบกรมการขนส่งทางบกว่าด้วยข้อมูลข่าวสารของกรมการขนส่งทางบกพ.ศ.๒๕๕๐ ตามที่ได้มีระเบียบกรมการขนส่งทางบกว่าด้วยการปฏิบัติงานในกรมการขนส่งทางบกตามพระราชบัญญัติข้อมูลข่าวสารของราชการพ.ศ. ๒๕๔๐ พ.ศ. ๒๕๔๐ ไว้แล้ว นั้นโดยที่ปัจจุบันกฎกระทรวงแบ่งส่วนราชการกรมการขนส่งทางบกกระทรวงคมนาคม พ.ศ. ๒๕๔๕ ได้กำหนดอำนาจหน้าที่และเปลี่ยนแปลงชื่อเรียกหน่วยงานของกรมการขนส่งทางบกขึ้นใหม่ทำให้ชื่อของหน่วยงานตามระเบียบดังกล่าวไม่ตรงกับกฎกระทรวงประกอบกับสมควรปรับปรุงรายละเอียดเกี่ยวกับการให้บริการด้านข้อมูลข่าวสารของกรมการขนส่งทางบกเสียใหม่ดังนั้น เพื่อให้การปฏิบัติตามพระราชบัญญัติข้อมูลข่าวสารของราชการ พ.ศ. ๒๕๔๐ เป็นไปอย่างถูกต้องเหมาะสมครบถ้วนและสามารถเอื้ออำนวยให้ประชาชนได้รับความสะดวกในการเข้าถึงข้อมูลข่าวสารของกรมการขนส่งทางบกอธิบดีกรมการขนส่งทางบกจึงวางระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบกรมการขนส่งทางบกว่าด้วยข้อมูลข่าวสารของกรมการขนส่งทางบกพ.ศ. ๒๕๕๐ข้อ ๒[๑]ระเบียบนี้ให้ใช้บังคับตั้งแต่บัดนี้เป็นต้นไปข้อ ๓ให้ยกเลิก ระเบียบกรมการขนส่งทางบกว่าด้วยการปฏิบัติงานในกรมการขนส่งทางบกตามพระราชบัญญัติข้อมูลข่าวสารของราชการพ.ศ. ๒๕๔๐ พ.ศ. ๒๕๔๐ข้อ ๔หน่วยงานเจ้าของเรื่องที่เป็นผู้ออกกฎ ระเบียบประกาศ คำสั่ง หรือข้อบังคับใดๆ ที่มีสภาพบังคับอย่างกฎ เพื่อให้มีผลเป็นการทั่วไปต่อเอกชนมีหน้าที่ต้องนำส่งกฎ ระเบียบ ประกาศ คำสั่งหรือข้อบังคับอื่นใดนั้นไปลงประกาศในราชกิจจานุเบกษาข้อ ๕ให้ทุกหน่วยงานจัดรวบรวมข้อมูลข่าวสารที่ประชาชนสามารถขอตรวจดูได้ส่งให้ฝ่ายประชาสัมพันธ์สำนักงานเลขานุการกรม เป็นผู้ดำเนินการจัดเก็บและรวบรวมไว้สำหรับให้ประชาชนเข้าตรวจดูและคัดสำเนาข้อมูลข่าวสารสำหรับข้อมูลข่าวสารซึ่งบุบสลายง่าย หรือเป็นเอกสารข้อมูลที่บันทึกไว้ในระบบการบันทึกภาพเสียงคอมพิวเตอร์ หรือระบบอื่นใด หรือไม่สามารถมอบให้ฝ่ายประชาสัมพันธ์ สำนักงานเลขานุการกรมได้ไม่ว่าโดยประการใดให้ประชาชนสามารถขอเข้าตรวจดูหรือขอคำแนะนำได้จากสถานที่ ดังนี้(๑) สำนักมาตรฐานงานทะเบียนและภาษีรถ ให้บริการข้อมูลด้านต่างๆดังนี้(ก) กฎ ระเบียบ คำสั่งต่างๆ เกี่ยวกับวิธีปฏิบัติงานของเจ้าหน้าที่(ข) ข้อมูลด้านทะเบียนและภาษีรถตามกฎหมายว่าด้วยการขนส่งทางบกและตามกฎหมายว่าด้วยรถยนต์(ค) ข้อมูลด้านใบอนุญาตผู้ประจำรถและใบอนุญาตขับรถ(ง) การประกอบการขนส่งส่วนบุคคล(จ) การตรวจสภาพรถ(๒) สำนักจัดระเบียบการขนส่งทางบก ให้บริการข้อมูลด้านต่างๆดังนี้(ก) การประกอบการขนส่งประจำทาง การประกอบการขนส่งไม่ประจำทางและการประกอบการขนส่งโดยรถขนาดเล็ก(ข) การฝ่าฝืนหรือไม่ปฏิบัติตามกฎหมายว่าด้วยการขนส่งทางบกและกฎหมายว่าด้วยรถยนต์(ค) สถานีขนส่ง(๓) สำนักวิศวกรรมและความปลอดภัย ให้บริการข้อมูลด้านต่างๆดังนี้(ก) การกำหนดมาตรฐานเครื่องอุปกรณ์และส่วนควบของรถและวิศวกรรมยานยนต์(ข) สถานตรวจสภาพรถเอกชน(ค) โรงเรียนสอนขับรถ(ง) หลักสูตร การอบรมและฝึกสอนขับรถ(จ) การส่งเสริมสวัสดิภาพการขนส่ง(๔) สำนักจัดระบบการขนส่งทางบก ให้บริการข้อมูลด้านต่างๆดังนี้(ก) แผนงาน/โครงการของกรมการขนส่งทางบก(ข) การกำหนดเส้นทางและเงื่อนไขการเดินรถ(ค) สถิติต่างๆ ของกรมการขนส่งทางบก(ง) สนธิสัญญาหรือความตกลงที่ประเทศไทยทำกับต่างประเทศด้านการขนส่งทางบก(จ) มาตรฐานคุณภาพบริการรถโดยสารประจำทาง(๕) กองนิติการ ให้บริการข้อมูลด้านต่างๆ ดังนี้(ก) กฎ ระเบียบ ประกาศต่างๆ ที่ออกโดยกรมการขนส่งทางบก(ข) คำวินิจฉัย ข้อหารือต่างๆ ทางด้านกฎหมาย(ค) สัญญาการจัดซื้อจัดจ้างของกรมการขนส่งทางบก(๖) กองคลัง ให้บริการข้อมูลด้านต่างๆ ดังนี้(ก) แผนงาน/โครงการและงบประมาณรายจ่ายประจำปี(ข) กฎ ระเบียบเกี่ยวกับการเงินการคลัง(ค) การดำเนินการด้านพัสดุและแผ่นป้ายทะเบียนรถ(๗) กองการเจ้าหน้าที่ ให้บริการข้อมูลด้านต่างๆ ดังนี้(ก) โครงสร้างส่วนราชการและอัตรากำลัง(ข) ข้อมูลบุคคล(ค) ข้อมูลการดำเนินการทางวินัยและความรับผิดทางละเมิดของเจ้าหน้าที่รวมทั้งการอุทธรณ์คำสั่งทางปกครอง(ง) การพัฒนาบุคคลและการจัดสวัสดิการ(๘) สำนักงานเลขานุการกรม ให้บริการข้อมูลด้านต่างๆดังนี้(ก) ข้อมูลการประชาสัมพันธ์(ข) การออกแบบและก่อสร้างของกรมการขนส่งทางบกข้อ ๖ให้รองอธิบดี (ฝ่ายบริหาร) กรมการขนส่งทางบกรักษาการตามระเบียบนี้ประกาศณ วันที่ ๑๔ มิถุนายน พ.ศ. ๒๕๕๐ศิลปชัยจารุเกษมรัตนะอธิบดีกรมการขนส่งทางบกวัชศักดิ์/ผู้จัดทำ๗สิงหาคม ๒๕๕๐[๑]ราชกิจจานุเบกษา เล่ม ๑๒๔/ตอนพิเศษ ๘๘ ง/หน้า ๒๑/๒๕ กรกฎาคม ๒๕๕๐